OSNOVNA ŠKOLA ANTE KOVAČIĆA

Gorički trg 3

10299 Marija Gorica

Klasa: 003-08/21-01/13

URBROJ: 238/19-120-21-2

U Mariji Gorici, 17. 12. 2021.

**Z A P I S N I K**

**13. sjednice Školskog odbora održane elektroničkim putem 16. 12. 2021.**

**Sudjeluju:** Rašeljka Budić, Jasmina Kukolj, Daniel Bukovinski, Nada Šiber, Nikolina Jančić Mihaljević, Višeslav Račić

**Očitovanje poslali nakon zaključenja sjednice :** Verica Josipović

**Ostali:** ravnateljica Jasna Horvat

Zapisničar: Nikolina Malnar, tajnica

Početak sjednice u 8,00 sati.

DNEVNI RED:

1. Verifikacija zapisnika prethodne sjednice

2. Suglasnost na zapošljavanje pomoćnice u nastavi

3. Donošenje Odluke o izmjenama i dopunama Pravilnika o sistematizaciji radnih mjesta

4. Suglasnost na zapošljavanje kuharice na temelju natječaja

5. Usvajanje Financijskog plana za 2022. godinu s projekcijama za 2023. i 2024. godinu

6. Usvajanje Plana nabave za 2022. godinu.

Dnevni red usvojen.

**AD.1.**

Elektroničkim putem zajedno s ostalim materijalima članovi su dobili zapisnik prethodne sjednice. Na zapisnik nije bilo primjedbi niti dopuna.

**ZAKLJUČAK: Zapisnik sa prethodne sjednice je usvojen.**

**AD.2.**

Nakon provedenog natječaja za zapošljavanje pomoćnika u nastavi, a zbog sporazumnog raskida ugovora o radu s pomoćnicom u nastavi, ravnateljica je zatražila od članova suglasnost za zapošljavanje Marije Petrinšak na radnom mjestu pomoćnice u nastavi, a u skladu s prethodnim odobrenjem Zagrebačke županije.

**ZAKLJUČAK: Članovi ŠO su suglasni sa zapošljavanjem Marije Petrinšak na radnom mjestu pomoćnice u nastavi**

**AD.3.**

Članovi su dobili prijedlog Odluke o izmjenama i dopunama Pravilnika o organizaciji rada i sistematizaciji radnih mjesta koja glasi: u poglavlju „SISTEMATIZACIJA RADNOG MJESTA“ , članku 7. st. 1. t. 3. „ADMINISTRATIVNO TEHNIČKI I POMOĆNI POSLOVI“ alineja 4 .“ NAZIV RADNOG MJESTA kuharica“, podtočka 1. “UVJETI” mijenja se i glasi:

“UVJETI – završena srednja škola – smjer kuharstvo

 - KV kuhar/ica s položenim tečajem higijenskog minimuma,

 - KV kuhar/ca uz uvijet polaganja tečaja higijenskog minimuma,

 - opći uvjeti za zapošljavanje sukladno Zakonu o odgoju i obrazovanju u osnovnoj i srednjoj školi

**Zaključak: Članovi su suglasni s izmjenama i dopunama Pravilnika.**

**AD.4.**

Na temelju raspisanog natječaja za zapošljavanje kuhara/ice, ravnateljica je nakon obavljenog razgovora s kandidatkinjom Baricom Horvatin koja je jedina podnijela pravovremenu molbu za zapošljavanje zatražila suglasnost od članova ŠO za zapošljavanjem. Molba drugog kandidata nije bila potpuna i zbog načina komunikacije kandidata sa školom nije pozvan na razgovor.

S obzirom da kandidatkinja Barica Horvatin treba odraditi otkazni rok, što je ista saznala nakon što je sadašnjem poslodavcu podnijela molbu za raskidom ugovora o radu, potpisivanje ugovora o radu na radnom mjestu kuharice će biti nakon otkaznog roka u siječnju 2022. godine.

**Zaključak: Članovi ŠO su suglasni sa zapošljavanjem**

**AD. 5.**

Članovi ŠO su dobili na uvid Financijski plan za 2022. godinu s projekcijama za 2023. i 2024. godinu. Plan je usklađen s planom Osnivača i kao takav je dat na usvajanje.

**Zaključak: Usvojen je Financijski plan škole.**

**AD. 6.**

Članovi ŠO su dobili na uvid Plan nabave za 2022. godinu. Plan je usklađen s Financijskim planom i kao takav je dat na usvajanje.

**Zaključak: Usvojen je Plan nabave za 2022. godinu.**

**Pristigla očitovanja su prilog zapisniku.**

Završeno u 13,00 sati.

Zapisničarka

N. Malnar

 Predsjednik ŠO

 Višeslav Račić, prof.